open-index/open-wikipedia-markdown huggingface dataset:
ZzzPhone

**zzzPhone** er en amerikansk produsent av mobiltelefoner.

De skiller seg fra andre mobiltelefonprodusenter ved at kjøperen selv velger hvilke spesifikasjoner mobiltelefonen skal ha, i stedet for å ha ulike modeller man velger mellom. De sammenligner seg dermed med Dell, som slo gjennom med samme strategi i PC-markedet.

Selve telefonene produseres i Shenzhen i Kina. De tre z-ene står for de tre kinesiske ordene;
*ZiJi de – *personlig*
*Zhuan You de – *eksklusiv*
*Zhuan jia de – *ekspertise*

Disse tre ordene skal gjenspeile zzzPhone som selskap og deres produkter.

## Eksterne lenker
*
Fylkesvei 3522

**Fylkesvei 3522** går mellom Brårvik og Kalvøysund i Arendal kommune.

Frem til 2019 hadde veien betegnelsen fylkesvei 136 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Metar

**Metar** eller **METAR** kan vise til

*METAR, standardisert format for rapportering av værinformasjon fra flyplasser.
*Metar (Israel), lokalt styre i Sørdistriktet i Israel
Heinkel He 46

**Heinkel He 46** var et tysk rekognoseringsfly og forbindelsesfly brukt under den andre verdenskrig.

He 46 ble utviklet for å imøtekomme det tyske flyvåpenets behov for et rekognoserings-/forbindelsesfly, og den første prototypen **He 46a** fløy første gang i 1931 som et biplan. Den nederste vingen ble funnet å være til hinder for observatørens sikt, så en ny prototype fløy under betegnelsen **He 46b** i 1932 som et parasollvinget monoplan. He 46b ble senere også utstyrt med den ni-sylinderede stjernemotoren SAM 22B (senere kjent som Bramo 322B) som skulle bli benyttet av den tredje prototypen **He 46c** og de serieproduserte variantene som He 46c ble utgangspunkt for.

**He 46C-1** ble som den første serieproduserte varianten bygget fra 1933. 20 fly av denne typen ble også overført til nasjonalistene i Spania i september 1938, og med noen små endringer produsert for Bulgaria. Denne ble fulgt av en preproduksjonsserie på seks fly under betegnelsen **He 46D-0**, som innførte enkelte forbedringer, og den serieproduserte varianten **He 46E-1**. Sistnevnte ble også brukt av Ungarn. Den siste serien besto av 14 ubevæpnede treningsfly for observatører utstyrt med en Armstrong Siddeley Panther motor, men en ytelse på 560 hk. Disse ble produsert med betegnelsene **He 46F-1** og **He 46F-2**.

He 46 begynte å bli erstattet som rekognoseringsfly av Henschel Hs 126 fra 1938, men var fremdeles i bruk i denne rollen ved utbruddet av den andre verdenskrig og deltok i angrepet på Polen, men var stort sett trukket tilbake fra frontlinjen under felttogene i mai 1940. Ungarske He 46 ble også brukt som rekognoseringsfly i begynnelsen av krigen på østfronten. Fra våren 1943 fikk He 46 en ny rolle som nattangrepsfly på østfronten.

## Spesifikasjoner
Heinkel He 50

**Heinkel He 50** var et tysk rekognoseringsfly og lett bombefly.

Den første prototypen fløy første gang under betegnelsen **He 50aW**, utstyrt med flottører som sjøfly. Denne ble fulgt av en landvariant under betegnelsen **He 50aL**, som ble evaluert av det tyske flyvåpenet. Denne ble satt i produksjon som **He 50A** og tatt i bruk først som treningsfly fra 1933 og fra 1935 som stupbombefly, men kunne også brukes som et to-seters rekognoseringsfly. Som stupbombefly ble He 50 erstattet av Junkers Ju 87 og Henschel Hs 123 etterhvert som disse ble tilgjengelige, men fikk en ny rolle våren 1943 som nattangrepsfly på østfronten fram til flytypen ble faset ut i september 1944.

He 50 ble også eksportert til Japan, under betegnelsen **He 66**, og til Kina som **He 66aCh** og **He 66bCh**.

## Spesifikasjoner
Østensjøvannets Venner

**Østensjøvannets Venner** er en interesseorganisasjon ( i Enhetsregisteret) som arbeider for å trygge natur- og fuglereservatet i og rundt Østensjøvannet og våtmarksområdene ved Bogerudmyra og for å redde de bevaringsverdige gårdene Abildsø og Østensjø.

## Historie

Da det høsten 1988 kom et nytt byggeforslag innenfor skjøtselplanen, førte det til sterke protester fra folk i drabantbyene rundt. Byrådet hadde bedt et stort entreprenørfirma om å fremme et reguleringsforslag for Abildsø gårds jorder, og forslaget lød på 400 leiligheter, vesentlig blokkbebyggelse.

Ulike aktivister samlet seg i en diskusjonsgruppe, som igjen besluttet seg for å danne en venneforening. Det ble nedsatt et interimsstyre og mobilisert mot byggeplanene. Lokalavisen Oslo 6 ble tatt med på flere av møtene, og omtrent parallelt med byggesaken kom Fylkesmannens forslag til «Verneplan for våtmarker i Oslo og Akershus».

Sommeren 1990 startet Østensjøvannets Venner utgivelsen av et medlemsblad, *[[Sothøna]]*.
Bilthuggertangen

**Bilthuggertangen** er  mest kjent som **Glatved** av dagens ringerikinger, et navn området fikk fordi et av Norges mest fasjonable hoteller lå der, inntil det brant ned til grunnen den 3. desember 1941, under andre verdenskrig. Det er tilkomst til området via Glatveds gate.

Glatveds Hotel var et ærverdig trehotell i sveitserstil, hvis bygningsmasse ble påbegynt alt på 1700-tallet, men fullført som hotell mye senere. Tangen der hotellet lå ligger på Nordsiden av den en gang så mektige Hønefossen, og der Ådalselva (del av Begna) og Randselva møtes og danner Storelva. Dette er ganske så sentralt i byen Hønefoss i dag, i Ringerike kommune i Buskerud.

I sin tid var hotellet berømt for sin vakre og romantiske  beliggenhet, og det trakk til seg mange turister og notabiliteter. Blant disse var de to amerikanske presidentene Ulysses Grant og Woodrow Wilson, baron Rothschild, keiser Napoleon III, kong Oscar II, keiser Wilhelm, Ole Bull og Fridtjof Nansen med flere.

Navnet *Bilthuggertangen* har sammenheng med at det en gang i tiden bodde en treskjærer der. Om det var bilthugger og senere sagfogd Christopher Ridder (f. 1704, d. 1770) det siktes til, er litt usikkert, men han bosatte seg der omkring år 1730. Christopher var imidlertid tredje generasjon Christopher Ridder, sønnesønn av den godt kjente treskjæreren Christopher Ridder (d. 1695) og sønn av den mindre kjente treskjæreren Christopher Ridder (1674–1711). Da Christopher Ridder (den tredje) døde barnløs i 1770 var han distriktets rikeste mann. Nevøen hans, Lars Ridder (1738–1794), overtok etter sin onkel som sagfogd. Han var sønn av Hans Ridder (1705–1776) og Else Marie Hesselberg (1714–1764).

Riddergården er en godt bevart løkkegård fra 1700-tallet, som i dag fungerer som et museum og eies av Ringerike kommune. På tangen finnes også Hønefoss skole fra 1891. Skolen har i dag råderett over tomten der hotellet sto og bruker dette som leke- og idrettsplass for elevene. I skoleferiene brukes området til andre aktiviteter, som utendørskonserter og teater med videre. Rett på nedsiden av tomten, langs elvebredden nedenfor Hønefossen, bygges det (2008) et bryggeanlegg (Glatved Brygge), samtidig som Storelva er gjort farbar og er blitt skikkelig merket for lystbåttrafikk fra Tyrifjorden og opp til fossen.

## Se også
* Nordsiden
* Riddergården
* Glatveds gate
* Glatved Brygge
* Glatveds Hotel
* Hønefoss skole

## Referanser
Asbest (by)

**Asbest** (russisk: Асбе́ст) er en by i Sverdlovsk oblast i Russland. Byen ligger på østsiden av Uralfjellene, ved elva Bolsjoj Reft (en høyre sideelv til Pysjma), 60&nbsp;km nordøst for Jekaterinburg. Innbyggertall: 76&nbsp;328 (folketelling 2002), 84&nbsp;470 (folketelling 1989).

Byen ble grunnlagt i 1889 under navnet *Kudelka* (russisk: Куделька). Den fikk bystatus i 1933, og navnet ble samtidig endret til det nåværende *Asbest*, etter asbest-industrien i byen.
    
Dagens Asbest er et stort industrielt senter, hvor det i tillegg til asbest produseres blant annet teglstein, porselen, møbler og metallkonstruksjoner. Den største industrielle virksomheten er *Uralasbest*. Blant de øvrige fabrikkene i byen er *UralATI*, *Zaretsjnyj* og *Asbostroj*.  
## Eksterne lenker
*
Jez Moxey

**Jez Moxey** (født i april 1963 i Hemel Hempstead, England) er CEO i fotballklubben Wolverhampton Wanderers FC. 

Han er gift med amerikansk fødte Babette og har fire barn.

Moxey kom til Wolves i 2000 fra Stoke, der han også hadde jobbet som CEO, samme rolle siden 1995. Han var ansvarlig for byggingen av det nye stadionet til Stoke, Britannia Stadium, i 1997, og han ledet klubbens da et islandsk konsortium kjøpte opp eierandeler og tok kontroll over klubben. 

Moxey har tidligere jobbet i Rangers og Partick Thistle, og har hatt et eget profileringsfirma som representerte fotballspillere, basketballspillere og andre idrettspersonligheter.
Fylkesvei 7812

**Fylkesvei 7812** går mellom Fagertun i Salangen og Kistefossen i Bardu. Veien er 8,1&nbsp;km lang.

Frem til 2019 hadde veien betegnelsen fylkesvei 153 (Troms).

## Kommuner og knutepunkter

*Kommunal vei Elvenes fra Bekkemoen til 
*Prestbakklia
*Øvre Salangen

## Referanser




## Eksterne lenker
* Vegvesenets vegkart 
*
Fylkesvei 3734

**Fylkesvei 3734** går mellom Østre Dale og Løvjomås i Froland kommune.

Frem til 2019 hadde veien betegnelsen fylkesvei 159 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Østers

**Østers** (*Ostrea edulis*) er veldig ettertraktet i Europa. Fram til midten av 1800-tallet var østers vanlig langs hele norskekysten og store mengder ble tatt opp. Senere trakk de seg tilbake, og er blitt mye sjeldnere. Stillehavsøsters er en fremmedart og konkurrent.

Østersskall er funnet i store mengder ved utgravinger i middelalderlag i Stavanger sentrum. 

## Referanser




## Eksterne lenker
*
Kreps

**Kreps** kan referere til:

* Edelkreps (*Astacus astacus*), en ferskvannslevende tifotkreps
* Overfamilien Astacoidea av salt- og ferskvannskreps
* Krepsdyr (Crustacea) generelt
* Krepsen, et stjernebilde
Nevjansk

**Nevjansk** (russisk: Невьянск) er en by i Sverdlovsk oblast i Russland. Byen ligger på østsiden av Uralfjellene, ved elva Nejva (i Obs nedbørfelt), rundt 80&nbsp;km nord for Jekaterinburg. Innbyggertall: 26&nbsp;644 (folketelling 2002), 29&nbsp;800 (folketelling 1989).

Nevjansk posad ble grunnlagt i 1700 i forbindelse med byggingen av et jernverk og støperi. Bystatus ble innvilget i 1919. På 1700-tallet ble Nevjansk hovedsakelig bosatt av gammeltroende, som fra lokale kunstnere bestilte noen skimrende, stilfulle ikoner som anses som den siste fasen av russisk ikonmaling.

Foruten jernvirksomheten ble det utvunnet gull fra fjellene i området, og bosetningen ble meget viktig for Demidov-familiens velferd.  Demidovene bestilte det 60 meter høye Skjeve tårn i Nevjansk, som ble bygget en gang mellom 1725 og 1740, og som fremdeles er byens viktigste landemerke.

## Referanser


## Eksterne lenker
*
Heinkel He 51

**Heinkel He 51** var et tysk jagerfly.

Som en videreutvikling av Heinkel He 49 fløy prototypen **He 51a** første gang sommeren 1933. Denne ble fulgt av en preproduksjonsserie på ni fly under betegnelsen **He 51A-0** for evaluering av det tyske flyvåpenet, og i mai 1934 begynte de flyene av den første serieproduserte varianten **He 51A-1** å bli ferdige. Etter 150 He 51A-1 gikk man over til å produsere neste variant under betegnelsen **He 51B-1** som i tillegg til noen små forbedringer kunne utstyres med eksterne drivstofftanker. 450 fly av denne varianten ble produsert, av disse 46 fly utstyrt med flottører under betegnelsen **He 51B-2**. Den siste produksjonsvarianten **He 51C-1** ble utstyrt med festemekanismer for seks bomber på 10 kg hver for å kunne brukes til nærstøtte, hovedsakelig med tanke for eksport men noen få tilsvarende fly ble levert det tyske flyvåpenet under betegnelsen **He 51C-2**. I alt 100 He 51C-1 og He 51C-2 ble bygget.

79 He 51C-1 ble sendt til fronten under den spanske borgerkrigen, 51 for det spanske flyvåpenet og resten ble brukt av Legion Condor. 

Som jagerfly ble He 51 pensjonert av det tyske flyvåpenet i 1938. Men flytypen fortsatte å gjøre tjeneste som treningsfly, også under den andre verdenskrig.

## Spesifikasjoner

## Eksterne lenker
* Wings Palette-fargelegging
Gunnar Håland

**Gunnar Håland** (født 1938) er en norsk professor i sosialantropologi.

Håland ble i 1966 magister artium i sosialantropologi ved Universitetet i Bergen der han studerte under Fredrik Barth. Han var deretter tilknyttet Institutt for sosialantropologi samme sted som amanuensis fram til 1988 da han ble forsker ved Chr. Michelsens Institutt. I 1988 tiltrådte Håland professorat ved Universitetet i Bergen. Han er siden 2007 professor emeritus.

I sin sosialantropologiske forskning har Håland særlig beskjeftiget seg med utviklingsspørsmål, humanøkologi, økonomisk antropologi, etnisitet, kulturhistorie, symboler og globalisering. Hålands akademiske virke kjennetegnes av omfattende internasjonale nettverk. Han har omfattende feltarbeid og erfaring fra afrikanske og asiatiske land, med særlig fokus på Sudan, Etiopia, Nepal, Bangladesh og Kina.

I 1972–1973 var han foreleser ved Universitetet i Khartoum og i årene 1976–1977 leder for Human Science Team ved International Livestock Centre for Africa. Videre har han i 2002 vært gjesteprofessor ved Inner Mongolian Agricultural University og i 2004 æresprofessor ved Anhui University, begge i Kina. Han har i tillegg vært seniorekspert for FAO, arbeidet med internasjonale organisasjoner som ILO, UNHCR og Verdensbanken, samt bistandsorganisasjoner som Kirkens Nødhjelp, Danida og Danmarks Røde Kors.

Håland ble 17. desember 2007 tildelt Kongens fortjenstmedalje i gull for langvarig samfunnsganglig virke som vitenskapsmann.

## Referanser


## Eksterne lenker

* Presentasjon fra UiB
* Presentasjon fra Senter for Utviklingsstudier
* Kongens fortenestmedalje i gull til Randi og Gunnar Håland fra Fylkesmannen i Hordaland
* Fortjenstfullt ektepar fra På Høyden
Fylkesvei 162 (Finnmark)

**Fylkesvei 162 (Fv162) i [[Finnmark]]** gikk mellom Sørkjosen og Snefjord molo i Skavvika i Måsøy kommune. Veien var 1,8&nbsp;km lang.

2019 ble veien del av fylkesvei 889.

## Kommuner og knutepunkter

* Sørkjosen
*Endepunkt Snefjord molo

## Referanser


## Eksterne lenker
* Vegvesenets vegkart
Sredneuralsk

**Sredneuralsk** (russisk: Среднеура́льск, direkte oversatt: *Sentrale Ural*), er en by i Sverdlovsk oblast i Russland. Byen ligger ved bredden av Isetsjøen, 20&nbsp;km nordvest for Jekaterinburg. Innbyggertall: 19&nbsp;555 (folketelling 2002), 18&nbsp;786 (folketelling 1989).

Byen ble grunnlagt i 1931. Bystatus ble innvilget 17. februar 1966.

## Referanser


## Eksterne lenker
* 
* Uoffisielt nettsted for Sredneuralsk (russisk)
Grünerløkka skole

**Grünerløkka skole** er en barneskole på Grünerløkka i Oslo.

Den første skolen på Grünerløkka leiet lokaler i Øvre gate 2B i en bygning oppført 1857/58. Skolen holdt til her til elevene ble overført til Sagene skole i 1861. Planleggingen av Grünerløkka skole (1-7), Toftes gate 44, startet i 1893. Arkitekt var Henrik Nissen og skolen, og til en pris av ca. kr 40&nbsp;000 sto skolen ferdig 1. april 1895. I alt 1.555 elever og lærer var med på innvielsen 25. oktober. Skolen ligger med front mot Birkelunden og tilhører det området rundt parken som ble fredet i 2006.

Den fire etasjes murbygningen med hjørnetårn ble bygget rundt en kvadratisk asfaltert gårdsplass. Skolen hadde sangværelse, to sløydsaler, naturfagrom foruten 28 klasserom mm. Fem år senere hadde elevantallet økt til 2.488. I denne perioden foregikk undervisningen i to skift. Gymsalen ble pusset opp 1920, da hadde elevtallet sunket til 853. Anna Rogstad, ansatt på Grünerløkka skole, fikk sammen med to andre kvinnelige lærere opprettet frivillige kveldsklasser for jenter på skolen i 1900. Tiltaket var populært og andre skoler måtte tas i bruk. Kommunen overtok kveldsskolen i 1909 under navnet Oslo kommunale forsettelsesskole for jenter, senere endret til Oslo framhaldskole. 

Grünerløkka skole var den eneste i byen som drev egen feriekoloni, Trudvang, på Østre Toten fra 1. mai 1914. Målet var å gi barn fra Paulus menighet mulighet til å komme ut på landet. Fra begynnelsen av 1950-årene ble Trudvang brukt som leirskole. Grünerløkka skoles guttekorps startet i 1905 og skolens jentekor ble etablert i 1953.

I 2008 hadde skolen 340 elever i 1.-7. klasse og 38 ansatte.

## Rektorer
* 2019-dd: Cathrine Tumanjan Mortensen
* -2019: Ellen Lühr

## Eksterne lenker
* 
* Data og statistikk - MinOsloskole, Oslo kommune. Besøkt 7. februar 2018.
*
Fylkesvei 5160

**Fylkesveg 5160** går mellom Hausdal og Kalandseidet i Bergen kommune.

Frem til 2019 hadde veien betegnelsen fylkesvei 164 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Harstad Historielag

**Harstad Historielag** ble stiftet 1986 etter initiativ fra Sigurd Stenersen og Thor Thorsen. 

Laget ble stiftet som et forum for kulturvern- og historieinteresserte i Harstad og omegn. Det fungerer som et kontaktledd overfor myndighetene, og arbeider for at kommunen skal styrke sin innsats for kulturvern. Laget støtter også virksomheten ved de lokale museene, og medvirker til å bevare og presentere historisk materiale fra lokalsamfunnet. 

I oktober hvert år utgir laget Årbok for Harstad med artikler av lokalhistorisk interesse.
Fylkesvei 5984

**Fylkesveg 5984** går mellom Sørsylte og Skeidsvoll i Vestnes kommune.

Frem til 2019 hadde veien betegnelsen Fylkesvei 165 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
* Vegliste Møre og Romsdal oktober 2017
*
Johan Midttun

**Johan Midttun** (født 10. juli 1891 i Gulen, henrettet 4. desember 1941 på Akershus festning) var en norsk motstandsmann under andre verdenskrig. 

Han var utdannet ingeniør. Midttun var en av lederne i «Askgruppa» som drev en radiosender i Sandefjord fra høsten 1940. Sammen med Øyvind Ask og Andreas Bertnes ble han arrestert av Gestapo 15. mars 1941 for illegalt arbeid. Han ble dømt til døden 22. november 1941 og dommen ble fullbyrdet på Akershus festning 4. desember samme år.
## Referanser
William Stern

**William Lewis Stern** (1871–1938) var en tysk psykolog og filosof, grunnlegger av intelligenskvotient-testen.

William Stern er mest berømt for sine personlighetspsykologiske studier, og for at han i 1912 fant en måte å beregne intelligenskvotient. Som filosof representerte han personalismen. 

Han var far til filosofen Günther Anders.

## Referanser


## Eksterne lenker
*
Bjørn Simensen

**Bjørn Erik Simensen** (1947–2025) var en norsk avisredaktør, kultursjef, musiker og sjef for Den norske opera 1984–1990 og 1996–2008.

## Bakgrunn
Bjørn Simensen ble født 28. juni 1947 på Lillehammer og vokste opp der. Han hadde journalistisk utdannelse fra Skjeberg Folkehøyskole og Rendsburg Volkhochschule. I tillegg hadde han musikkutdannelse fra Østlandets Musikkonservatorium med hovedfag sang 1972-1973. Han tok privattimer i sang blant annet hos Nicolai Gedda.

## Virke
Simensen begynte karrieren som journalist, først i *[[Fredriksstad Blad]]*, og deretter i *[[Sunnmørsposten]]* fra 1966 til 1972. Fra 1973 til 1980 var Simensen kultursjef i Sandefjord kommune. Han var sjef for konserthuset i Göteborg 1980–1984 og samtidig sjef for Göteborg Symfonikerne før han i 1984 ble sjef for Den norske opera. Simensen var en periode ansatt ved Venstres pressekontor. Fra 1990 til 1995 var han sjefredaktør i *[[Dagbladet]]* og etterfulgte da Arve Solstad. Under Simensen begynte *Dagbladet* med søndagsutgaver som den første avisen i Norge. Dagbladets opplag økte mer en VG Etter at han på nytt ble operasjef i 1996 ledet han blant annet arbeidet med nytt operahus i Oslo. 

I 1984 var han knapt 37 år gammel da han ble ansatt første gang som operasjef, i et åremål. Han var da ønsket som operasjef blant annet fordi han ble ansett som en igangsetter som kunne gi operaen ny giv.

Bjørn Simensen ble 2007 utnevnt til kommandør av Den Kongelige Norske St. Olavs Orden for sin innsats for norsk opera. I 2008 ble han kåret til *[[Årets Oslo-ambassadør]] 2008*.

Simensen døde 28. mars 2025. Han var svekket etter et hjerneslag i 2014.

## Utgivelser
*

## Referanser


## Eksterne lenker
* Ledelsen fra Den norske opera
* Hjemmeside
Fylkesvei 6910

**Fylkesvei 6910 (Fv6910)** går mellom Minsås og Verdalsøra ungdomsskole i Verdal kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 167 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
T1000-serien

**«1000-serien» T1-T4** (også kalt østvogner) var en type t-banetog som ble brukt på T-banen i Oslo.

1000-seriens 1001–1105 (T1-2, T1-1 og T2) var de opprinnelige T-banevognene som ble kjøpt inn til åpningen av de østlige banene mellom 1964 og 1967. 1106–1135 (T3) ble anskaffet mellom 1969 og 1972 og 1136–1146 (T4) ble anskaffet mellom 1975 og 1977. Vognene er kun utstyrt med strømavtaker for strømskinne og kunne følgelig ikke brukes på linjer med luftledning. Etter at leveransen av MX3000 er samtlige vogner utrangert, sett bort i fra 8 vogner som skal tas vare på. 6 av disse skal bevares som et kjørbart tog, den sjuende (1089) er stilt ut i Sporveismuseet. Ytterligere en vogn, tidligere nr 1155, skal bevares som ombygget til 1300-vogn, nr 1335.

19. juni 2009 var siste dag med vogner fra T1000-serien i vanlig rutetrafikk. 25 august ble den siste vogna hentet for opphugging.

## Modeller

## Eksterne lenker
*
Kommunal vei 5426 (Gjøvik)

**Kommunal vei 5426 i Gjøvik** går mellom Hellerud og Åsroa i Gjøvik kommune. Veien er 4,3&nbsp;km lang.

Veien har blitt omklassifisert fra fylkesvei 170.

## Kommuner og knutepunkter

*Endepunkt Åsroa

## Referanser
Fylkesvei 4394

**Fylkesvei 4394** går mellom Høylandheia og Nærland i Hå kommune.

Frem til 2019 hadde veien betegnelsen fylkesvei 172 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
T1300-serien

**«1300-serien» T5-T8** var en type forstadsbanevogner som ble brukt på T-banen i Oslo.

1300-seriens 1301–1333 (T5 og T6) ble anskaffet mellom 1978 og 1981. I tillegg ble noen vogner ombygd fra T1000-seriens 1147–1162 (T4) til 1334–1349 (T7 og T8) mellom 1985 og 1989. Vognene skilte seg fra 1000-serien blant annet ved at de var utstyrt med både strømavtaker for luftledning og strømavtaker for strømskinne. 1300-vognene kunne dermed brukes over hele T-banenettverket, bortsett fra på Grorudbanen ovenfor Hasle stasjon på grunn av for lav tunnelhøyde. Utseendemessig skilte også vognene seg noe fra 1000-serien, de fleste vognene hadde for eksempel større vinduer i front, blant annet for å bedre oversikten ved kryssing av planoverganger. Da antall slike vogner var begrenset, ble de brukt nesten utelukkende på linje 1 som tovognstog og 4/6 som trevognstog (1300-vogner ble brukt på Ringbanen siden T5-T7 i motsetning til T1000 hadde automatiske skiltkasser som gjorde det enkelt å skifte skiltingen mellom linje 4 og 6). T1300 var opprinnelig levert kun med takstrømavtakere, men ble siden ombygd for bruk på begge systemer. Før de østlige og vestlige banene ble koblet sammen i 1993 gikk 1300-vognene utelukkende på de vestlige baner, mens vogner i 1000-serien kun gikk på de østlige banene.

Den siste vognen ble sendt til Gjøvik for å bli hugget opp den 22. april 2010. I alt 3 1300-vogner er bevart, vognene 1306, 1320 og 1335.

Vogn 1328 ble opprinnelig bevart av Oppland metall, firmaet som hugget resten av t-banevognene, men vognen ble hugget vinteren 2012.

## Modeller

## Referanser


## Eksterne lenker
*
Mannlig hårtap

**Hårtap** (*alopecia androgenitica*) er vanligvis forårsaket av gentiske forutsetninger og kalles *androgenetisk alopeci*, på norsk *mannlig hårtap*. Oversettelsen er svært mangelfull ettersom slikt hårtap rammer både kvinner og menn.

Svært mange menn får hårtap av denne typen og det kan variere når prosessen starter. Det sies at hårtapet starter allerede før 20 års alder hos 5% av den mannlige befolkningen.

Androgenetisk alopeci skyldes en genetisk bestemt følsomhet overfor androgener. Denne forårsaker danning av økte mengder dihydrotestosteron fra testosteron lokalt i hårfolliklene. Hårfollikler i områder som er utsatt for hårtap, har flere androgenreseptorer, og er dermed mer følsomme. I andre områder vil hårfolliklene være mer motstandsdyktige.

Mannlig hårtap er så vanlig at det ikke er definert som sykdom, selv om opplevelsen av hårtap kan være svært tung for den enkelte. Mange er sterkt motivert for behandling av hårtapet. Mannlig skallethet har vært marked for kvakksalveri, også i våre dager. Behandling med dokumentert effekt har tidligere vært fraværende, men det finnes i dag en rekke alternative behandlingsformer.

*Dutasteride
*Finasterid
* Laserterapi
*Ketoconazol
*Minoxidil
*Tropisk kaffein
*PRP (Platelet-rich plasma)

## Andre former for alopecia
Hårtap finnes i flere former. Alopecia areata betegner *flekkvis håravfall*, alopecia totalis betyr at  all hårvekst på hodet stopper opp og alopecia universalis innebærer hårtap over hele kroppen.

## Referanser
Indie Recordings

**Indie Recordings** er et norsk plateselskap, grunnlagt i 2005. 

Selskapet spesialiserer seg på rock og metal, og regnes som Norges største rockelabel. Frem til 2022 har Indie Recordings' artister vunnet 11 spellemannspriser i klassene metal, rock og årets nykommer.

## Historie
Indie Recordings ble grunnlagt i 2005 og jobber primært med utvikling av norske rocke- og metalband. Gjennom årene har selskapet arbeidet med en rekke profilerte band, blant annet Kvelertak, Satyricon, Oslo Ess, Wardruna, Nekromantheon, 1349 og Enslaved. Siden 2008 har labelen sikret seg elleve Spellemannpriser og mer enn tjue nominasjoner, og har levert gullplater med Kvelertak, Oslo Ess og Satyricon.

I de senere årene har selskapet også utvidet stallen med flere internasjonale navn, deriblant Wolcensmen, Cult of Luna og Knogjärn.

I 2024 innledet de et samarbeid med to andre selskap; Propeller Recordings og 777 Music, under navnet Sounds Like Gold. Indie Recordings' Erlend Gjerde er samarbeidets første daglige leder.  Hensikten med samarbeidet er å stå sterkere spesielt med tanke på internasjonal satsing. Selskapsgruppa benytter seg av Virgin Music Group som distributør.

## Utmerkelser

* Spellemannsprisen 2008 i klassen metal for Enslaved – *[[Vertebrae]]*
* Spellemannsprisen 2010 i klassen metal for Enslaved – *Axioma Ethica Odini*
* Spellemannsprisen 2010 i klassen årets nykommer for Kvelertak – ''Kvelertak''
* Spellemannsprisen 2010 i klassen rock for Kvelertak – ''Kvelertak''
* Spellemannsprisen 2012 i klassen metal for Nekromantheon – *[[Rise, Vulcan Spectre|Rice, Vulan Spectre]]*
* Spellemannsprisen 2013 i klassen metal for Kvelertak – *[[Meir]]*
* Spellemannsprisen 2015 i klassen metal for Kampfar – *Profan*
* Spellemannsprisen 2016 i klassen rock Kvelertak – *[[Nattesferd]]*
* Spellemannsprisen 2018 i klassen metal for Obliteration – *Cenotaph Obscure*
* Spellemannsprisen 2019 i klassen metal for Gaahls WYRD  – *Gastir – Ghost Invited*
* Spellemannsprisen 2022 i klassen metal for Kampfar – *Til Klovers Takt*

## Nåværende artister

* Atena
* Aura Noir
*Addiktio
*Altaar
* Bakrus (band)
*Blomst
* Carpathian Forest
* Djerv
* El Caco
*Erlend Ropstad
* Fixation
*Fight the Fight
*Gaahls WYRD
*Gehenna
*Gloson
* God Seed
*Gåte
* Hacride
* Halcyon Days
*ILLT
* In Vain
* Iskald
* Kampfar
*Knogjärn
*LÜT
* Maraton
*Navian
* Nekromantheon
*Nordjevel
*Oberst
* Obliteration
* Ov Hell
*Ricochets
*Pil & Bue
* Posthum
* Purified in Blood
* Ribozyme
*Skambankt
*Seigmen
* Solefald
*STORM
* Tantara
*The Cruel Intentions
*The New Death Cult
*VAK
*Vredehammer
*Vreid
*Wolcensmen

## Tidligere artister

* 1349
*Audrey Horne
*Alfahanne
*Blodhemn
* Blodig Alvor
*Blood Tsunami
* Borknagar
* Cronian
*Cult of Luna
*Deathbed Reunion
* Dreamarcher
*Dunderbeist
*Einherjer
* Enslaved
* Extol
* Funeral
*Glittertind
*Hate Meditation
* Insense
*Keep of Kalessin
* Kråke
* Kvelertak
*Lakei
*Legion of the Damned
* Mencea
*Man the Machetes
*Nidingr
*Nettlecarrier
*Overthrow
* Red Harvest
* Sarke
*Saturnian
*Stonegard
*The Fallen Divine
*Tulus
*Trinacria
*Sahg
*Shining
*Satyricon
* Wardruna

## Referanser


## Eksterne lenker
*
Kirsten Rolffes

**Kirsten Rolffes** (1928–2000) var en dansk skuespiller.

Hun har medvirket i mange danske filmer, blant annet *[[Gummi-Tarzan]]*, *[[Otto er et næsehorn]]*, *[[Busters verden]]*, *[[Den store badedag]]* og *[[Dansen med Regitze]]*, og medvirket i et enkelt avsnitt av *[[Matador (TV-serie)|Matador]]*, men er nok best kjent fra sin rolle som Fru Drusse i Lars von Triers TV-serier *[[Riget|Riket]]* og *[[Riget II|Riket 2]]*. Hun medvirket dessuten i TV-seriene Een stor familie og Landsbyen.

## Priser, utmerkelser og legatutdelinger (utvalg)
* 1995 – Bodilprisen for beste kvinnelige hovedrolle for sin rolle i *[[Riget|Riket]]*.
* 1995 – Robertprisen for årets kvinnelige hovedrolle for sin rolle i *[[Riget|Riket]]*.
* 1992 – Ole Haslunds Kunstnerfond
* 1990 – Bodilprisen for beste kvinnelige birolle for sin rolle i *[[Dansen med Regitze]]*
* 1979 – Olaf Poulsens Mindelegat
* 1980 Ridderkors 1. grad

## Filmografi (utvalg)
### Skuespiller 1990-tallet

### Skuespiller 1980-tallet

### Skuespiller 1970-tallet

### Skuespiller 1960-tallet

### Skuespiller 1950-tallet

## Bøker om Kirsten Rolffes
* 2000 – Biografi: *Jeg vil da bare gerne huskes* av Merete Wilkenschildt

## Referanser


## Eksterne lenker
*
Declan Galbraith

**Declan Johnethan Galbraith** (født 19. desember 1991 i Hoo St Werburgh i Kent) er en engelsk vokalist med irsk og skotsk bakgrunn. Han bodde i Hoo, et lite sted ikke så langt fra Rochester i Kent.
 
Han er blant annet kjent for sangene «Tell Me Why», «Nights in White Satin», "Angels" og «An Angel».

## Diskografi
### Album
* 2002: *[[Declan (album)|Declan]]*
* 2006: *[[Thank You (Declan Galbraith-album)|Thank You]]*
* 2007: *[[You and Me (Declan Galbraith-album)|You and Me]]*
* 2008: *[[An Angel (Declan Galbraith-album)|An Angel]]*

### Singler
* *Tell me why* (2002) 
* *Love of my life* (2007) 
* *Ego You* (2007)

## Referanser


## Eksterne lenker
* 
* 
* 
* 
* Offentlig forum
King of Trolls

**King of Trolls** er et norsk rockeband med utgangspunkt i Lillestrøm. Gruppen deltok i Melodi Grand Prix 2008, der de kom til finalen (og videre til Gullfinalen). Gruppens hovedvokalist og frontfigur er Frode Anderssen.

I bandet spiller: Jo Fahlstrøm, gitar; Thor Rogn, gitar; Alex B. Quinn, trommer; Sondre "Gandalv" Sandhaug, bass; Asmund Torgersbråten, keyboards; og Frode Anderssen, vokal og troll.

Frode Anderssen har også skrevet barnebøkene om *Alvin og Trollet*; kostymene og figurene til MGP kom derfra.

## Diskografi

* : *Far Away*
* : *The Cave* 

## Eksterne lenker
* Gruppens hjemmeside
Sepiida

* Sepiadariidae
* Sepiidae

**Sepiida** (sepiablekkspruter) er en orden av blekkspruter. Studier indikerer at Sepiida-arter er blant de mest intelligente bløtdyrene. De har et indre skall, store W-formede øyne, åtte armer og to tentakler med sugekopper. I kappen sitter et sterkt redusert skall, såkalt hvalsprø.

De eter små bløtdyr, krabber, reker, fisk og andre Sepiida. De lever i 1-2 år.

Sepiida har en bemerkelsesverdig evne til å endre farge og tekstur på huden, blant annet for å kamuflere seg og for å signalisere til artsfrender. Den eneste arten i gruppen Sepiida som man vet er giftig, er Metasepia pfefferi.

## Eksterne lenker
*
Barthold Heinrich von Lützow

**Barthold Heinrich von Lützow** (født 22. mars 1654 i Gammelin i Mecklenburg, død 8. februar 1729 på Tomb Herregård, Råde i Østfold) var en tysk adelsmann i dansk-norsk tjeneste.

Lützow kom til Danmark 23 år gammel med tysk militærakademi som utdannelse. I likhet med flere andre tyskere ble han av Kristian V tatt inn i den dansk-norske hæren. Lützow gjorde tjeneste i flere regiment og steg i gradene til oberst. I 1689 ble han sendt til Irland sammen med  andre soldater og  kavalerister, han sammen med mange norske soldater var med på å slå ned opprøret i 1690.

Fra 1716 var han generalløytnant og fungerende kommanderende general i Norge. Han møtte i Slottsloven på Akershus fra 1716 til 1719.

Lützow kom til Norge i 1699 og giftet seg da med Margrete Chatrine, datter til Anne Cathrine Toller og Hans Ernst Tritzschler. Gjennom dette ekteskapet ble han etterhvert eier av Tomb Herregård i Råde i Østfold og etter en lang tjeneste fikk han i 1719 anledning til å oppholde seg på Tomb. I forbindelse med det store kirkesalget i 1723 kjøpte Lützow Råde kirke, der han senere bygde på et eget gravkammer på den gamle middelalderkirken. Her ble han gravlagt da han døde 8. februar 1729. Kirken ble ombygd i 1960 og det ble bygd et nytt gravkammer ved Tomb kirke i 1984 hvor sarkofagen er plassert i dag.

Lützow ble ridder av Dannebrogordenen i 1716.

## Referanser

## Eksterne lenker
*
Som i himmelen

«**Som i himmelen**» er en norsk dansebandlåt av dansebandet Ole Ivars skrevet av bandets bassist og låtskriver William Kristoffersen. Ole Ivars deltok med sangen under Melodi Grand Prix 2008. De framførte den under delfinale 3 i Bodø den 25. januar 2008. De ble kvalifisert til finalen gjennom andresjansen, hvor de framførte den i Oslo Spektrum 9. februar.

*Som i himmelen* ble også utgitt på Ole Ivars' samlealbum *[[Platina (album)|Platina]]* fra 2008.

## Musikere og instrumenter
### [[Ole Ivars]]
* Tore Halvorsen: sang
* William Kristoffersen: låtskriver, bass, kor
* Bjørn Elvestad: gitar, kor
* Ole Ødegård: keyboards
* Arne Willy Foss: saksofon
* Arild Engh: trommer
### Andre medvirkende
* Morten Nyhus: produsent, tekniker

## «Som i himmelen» på samlealbum
* *[[Platina (album)|Platina]]* (2008)
* *[[Takk for alle fine år]]* (2014)
* *[[Alle Ole Ivars-originalene fra musikalen «En får væra som en er»]]* (2015)
Fylkesvei 3554

**Fylkesvei 3554** går på Lindtveit i Arendal kommune. Veien er 982 meter lang.

Frem til 2019 hadde veien betegnelsen fylkesvei 181 (Aust-Agder).

## Kommuner og knutepunkter

*Endepunkt Lindtveit

## Referanser




## Eksterne lenker
* Vegvesenets vegkart 
*
Hanne Sophie Greve

**Hanne Sophie Greve** (født 1952) er en norsk jurist. Hun er lagmann ved Gulating lagmannsrett i Bergen. 

## Bakgrunn og virke
Hun avla i 1988 juridisk doktorgrad ved Universitetet i Bergen på en avhandling om kambodsjanske flyktninger (*Kampuchean refugees "between the tiger and the crocodile". International law and the overall scope of one refugee situation*). 

Greve har særlig utmerket seg ved sitt arbeid med menneskerettighetsspørsmål, i særdeleshet i konfliktsituasjoner og i sentrale posisjoner i folkerettsdomstoler. Hun arbeidet i 1985 i Etiopia med barns rettigheter i krigssituasjoner. I 1987 var hun i Namibia for Det Lutherske Verdensforbund med spørsmål knyttet til menneskerettighetsovergrep i flyktningleirer. Hun har videre hatt oppdrag for Utenriksdepartementet og arbeidet i 1990 i Kambodsja med norsk humanitær bistand til krigsområder og i 1995 i Botswana med utvikling av landsbyområder etter borgerkrig. Greve er norsk medlem i Det internasjonale krigsforbrytertribunalet for det tidligere Jugoslavia.

Greve ble i 1997 tildelt Norske kirkeakademiers Brobyggerpris og ble i 2003 tildelt prisen Fangenes Testamente for sitt arbeid for menneskerettighetene. Hun var leder av styringsgruppen til Verdikommisjonen frem til 1. november 1998.

Fra  1998 til 2004 var Greve dommer ved Den europeiske menneskerettsdomstolen i Strasbourg.

Fra 2014 frem til 1.&nbsp;mai 2022 var hun nestleder i Karantenenemnda.

## Priser
* Fritt Ords pris 1995
* Norske kirkeakademiers Brobyggerpris 1997
* St. Olavs Orden, ridder av 1. klasse, 2000 
* Fangenes Testamente 2003
* Erik Byes Minnepris 2006

## Familie
Hanne Sophie Greve er søster av medisineren Gottfried Greve (f. 1958).

## Referanser


## Bibliografi

* *Villedet - 1942: den allierte invasjonen som uteble*, John Grieg forlag (2025) ISBN 9788253304366
* *Land tenure and property rights in Cambodia*  (1993)
* *Kampuchean refugees 'between the tiger and the crocodile' : international law and the overall scope of one refugee    situation* (1988)
* *Frihet fra lenker: arbeid for menneskets rettigheter : professor Thorolf Raftos stiftelse 1986-1996* ISBN 82-7674-149-5

## Eksterne lenker
* Prisen «Fangenes Testamente 2003» tildeles Hanne Sophie Greve
Lick It Up

***Lick It Up*** er det ellevte studioalbumet fra hard rock-bandet KISS, utgitt i 1983. 

Albumet er det første som ble gitt ut av bandet etter at de sluttet å bruke sminke og kostymer. Det er også den siste platen Vinnie Vincent medvirker på. Vinnie Vincents bidrag er imidlertid store, ettersom han var med på å skrive åtte av albumets ti låter. Hans låtskrivertalent var det som hadde gitt ham jobben som gitarist etter Ace Frehley i utgangspunktet. Men personligheten hans passet ikke særlig godt sammen med Paul Stanley og Gene Simmons, noe som skapte problemer etter det forrige albumet, *[[Creatures of the Night]]*, og etter *Lick It Up*-turneen. Han har imidlertid medvirket i låtskrivingsprosessen på noen sanger på albumet *Revenge*, som kom ut i 1992.

*Lick It Up* markerte starten på en ny popularitetsbølge for Kiss som ville fortsette til tidlig på 1990-tallet og senere bli avløst av en retro-bølge og noen meget suksessfulle gjenforeningsturneer med originalbesetningen.

## Sporliste
#«Exciter»  (Paul Stanley, Vinnie Vincent) – 4:10
#**Vokal: Paul Stanley*
#«Not for the Innocent» (Gene Simmons, Vincent) – 4:23
#* *Vokal: Gene Simmons*
#«Lick It Up» (Stanley, Vincent) – 3:59
#*Vokal: Paul Stanley
#«Young and Wasted» (Simmons, Vincent) – 4:04
#* Vokal: Gene Simmons
#«Gimme More» (Stanley, Vincent) – 3.41
#* Vokal: Paul Stanley
#«All Hell's Breakin' Loose» (Eric Carr
#* Stanley, Simmons, Vincent) – 4:34
#* Vokal: Paul Stanley
#«A Million to One» (Stanley, Vincent) – 4:17
#*Vokal: Paul Stanley
#«Fits Like a Glove» (Simmons) – 4:04
#* Vokal: Gene Simmons
#«Dance All Over Your Face» (Simmons) – 4:13
#* Vokal: Gene Simmons
#«And on the 8th Day» (Simmons, Vincent) – 4:02
#* Vokal: Gene Simmons

## Personell
*Gene Simmons, bass og vokal
*Paul Stanley, gitar og vokal
*Vinnie Vincent, gitar og vokal
*Eric Carr, trommer og vokal
### Andre musikere
*Rick Derringer, gitar på «Exciter»
Ola Dybwad-Olsen

**Ola Dybwad-Olsen** (født 4. august 1946) er en norsk tidligere fotballspiller. Som aktiv spilte han for Lyn og Stabæk.

Han debuterte for Lyn mot Larvik Turn i 1964, bare 18 år gammel. Med årene skulle han bli spilleren med flest kamper og flest mål for Lyn gjennom tidene, og endte opp med 175 scoringer på 285 offisielle kamper. I klubbens kanaler er han oppført med 440 kamper, og 300 scoringer hvori inkludert privatkamper.  Mottok gull-ur fra klubben ved passerte 400 kamper.  Seriemester for LYN i 1964 og 68, og Cupmester i 1967 og 68 (the Double). Han ble senere æresmedlem i klubben.

Han har 24 kamper og 10 mål for .  Fikk også diverse kamper på det norske junior- og Ungdoms landslagene. 

Han er sønn av idrettsekteparet Stella Dybwad og Martin Olsen, og sangerinnen Johanne Dybwad er hans oldemor.  Ola Dybwad-Olsens sønn Ola Dybwad-Olsen jr. fikk også kamper på toppnivå for Lyn. 

## Referanser


## Eksterne lenker
* 
* Profil på lynhistorie.no
Taken by Force

***Taken by Force*** er det femte studioalbumet til det tyske hardrock-bandet Scorpions. Albumet ble utgitt i 1977 på RCA Records. Dette er det siste studioalbumet fra Scorpions der Uli Jon Roth medvirker, og det første med Herman Rarebell som trommeslager.

Teksten til «We'll Burn the Sky» er basert på et dikt Monika Dannemann skrev som en hyllest til Jimi Hendrix. Dannemann var gift med Ulrich Roth, men hadde også en historie med Roths forbilde Jimi Hendrix og var den siste som så ham i live.

## Sporliste
# «Steamrock Fever» (Klaus Meine/Rudolf Schenker) – 3:39 
# «We'll Burn the Sky» (Monika Dannemann/Rudolf Schenker) – 6:29 
# «I've Got to Be Free» (Uli Jon Roth) – 4:02 
# «Riot of Your Time» (Klaus Meine/Rudolf Schenker) – 4:12 
# «Sails of Charon» (Uli Jon Roth) – 5:14 
# «Your Light» (Uli Jon Roth) – 4:31 
# «He's a Woman, She's a Man» (Klaus Meine/Herman Rarebell/Rudolf Schenker) – 3:16 
# «Born to Touch Your Feelings» (Klaus Meine/Rudolf Schenker) – 7:42

## Personell
* Klaus Meine – vokal
* Ulrich Roth – gitar, bakgrunnsvokal
* Rudolf Schenker – gitar, bakgrunnsvokal
* Francis Buchholz – bass, bakgrunnsvokal
* Herman Rarebell – trommer, perkusjon, bakgrunnsvokal

## Referanser


## Eksterne lenker
*
Jimmy Tamandi

**Jimmy Tamandi** (født  12. mai 1980 i Malmö, Sverige) er en svensk fotballspiller som spiller for GAIS. Han startet karrieren for Nydala IF før han gikk til Malmö FF i 1992. Han fikk sin profesjonelle debut i 1999, i en periode Malmö leverte skuffende resultater. I 2002 byttet han klubb til AIK, der han hadde vekslende suksess. Tamandi byttet klubb til Italia og Salerntina.

Da Salerntina byttet manager, var ikke Tamandi inkludert i klubbens fremtidsplaner. Han begynte å spille for Serie C-laget Potenza. Sommeren 2005 returnerte han til AIK og var en viktig brikke for laget.

Den tidligere U-21-spillere hadde en god sesong og var nær en overgang til en sveitsisk klubb, men det ble ikke noe av fordi AIK ville ha høyere betaling enn sveitserne var villige til å betale. Vinteren mellom 2007 og 2008 gikk Tamandi til Lyn fordi AIK hadde økonomiske problemer. Dessverre fikk han en dårlig start da han ble skadet i sesongoppkjøringen. Han var ute hele  2008-sesongen og debuterte først 16. august 2009 i bortekampen mot Sandefjord. På grunn av skaden fikk han kun fem kamper for Lyn i 2009, men stiller skadefri foran 2010-sesongen.

Etter at FK Lyn gikk konkurs sommeren 2010 ble Tamandi klubbløs som alle andre Lyn-spillerne, og han var blant annet på prøvespill for tippeligaklubben Kongsvinger IL Toppfotball. Han signerte senere for GAIS.

## Referanser


## Eksterne lenker
* 
* Profil på Lyn.no
* Profil på lynfotball.net
Reflexive Entertainment

**Reflexive Entertainment** er en spillutvikler som utvikler videospill til PC. Reflexive Entertainment ble grunnlagt i 1997.

## Spill
**[[Swarm]]* 1998
**[[Star Trek: Away Team]]* 2001
***' [[2001]]
*''[[Ricochet Xtreme]]'' [[2001]]
***' 2003
**[[Ricochet Lost Worlds]]* 2004
**[[Wik and the Fable of the Souls]]* 2004
**[[Ricochet Lost Worlds: Recharged]]* 2004
**[[Big Kahuna Reef]]* 2004
**[[Big Kahuna World]] [[2005]]
*** [[2006]]
**Big Kahuna Reef 2* [[2006]]
*** [[2007]]
**Ricochet Infinity* [[2007]]
***
**The Great Tree'' 2008
## Referanser

## Eksterne lenker
*
Ricochet Lost Worlds

***Ricochet Lost Worlds*** er det andre spillet i Ricochet seriene fra Reflexive Entertainment.
## Referanser

## Eksterne lenker
*
Kirkeporten

**Kirkeporten** (også skrevet *Kjerkeporten*) er en fjellformasjon som ligger like vest for Skarsvåg på Magerøya i Nordkapp kommune i Finnmark. Den danner en stor åpning i berget, en naturlig bue. Kirkeporten kan besøkes ved å følge en 900 meter lang merket sti fra Skarsvåg.

## Referanser
Puk Scharbau

**Puk Scharbau** (født 1969) er en dansk skuespillerinne. 

## Biografi
Puk Scharbau ble utdannet ved skuespillerskolen på Odense Teater i 1993. Somrene 1991-93 studerte hun Suzuki-metoden hos den japanske instruktør Tadashi Suzuki.

Scharbau debuterte i 1993 i *The Medium* i Japan og seinere i USA og fikk sin danske debut som Vulva i *Efter orgiet* på Odense Teater. Siden har hun hatt teaterroller på bl.a. Husets Teater, Café Teatret, Edison Teater og Betty Nansen Teatret, hvor hun i 1998 hadde tittelrollen i *O's historie*.

På TV har hun medvirket i *[[Majoren]]*, i *[[Taxa (TV-serie)|Taxa]]* og som Katrine i episode 20 av * [[Mordkommisjonen]]*.

Puk Scharbau innledet sin filmkarriere med å spille en prisbelønnet hovedrolle i *[[Kun en pige]]* basert på Lise Nørgaards erindringer. Dessuten har hun lagt stemme på flere tegnefilmer og spillefilmer og dessuten til en tegnet TV-serie.  
 
## Filmologi (utvalg)
### Skuespiller 2000-tallet

### Skuespiller 1990-tallet

## Priser
* 1996 – Robertprisen for årets kvinnelige hovedrolle i spillefilmen *[[Kun en pige]]*
* 1996 – Bodilprisen for beste kvinnelige hovedrolle i spillefilmen *[[Kun en pige]]*

## Referanser


## Eksterne lenker
*
Wouter olde Heuvel

**Wouter olde Heuvel** (født 18. august 1986) er en nederlandsk skøyteløper. Han er en typisk allround-løper med sine styrker på mellom- og langdistanser.

Olde Heuvel ble nummer to i verdensmesterskapet for junior (liten firkamp) i 2005, etter Sven Kramer. I 2006 ble han nummer to etter Håvard Bøkko. Under EM på skøyter 2008 ble han nummer 4. Han var med på Nederlands lag som ble verdensmester i lagtempo i 2008 og 2009.

Han lå pr. 9. februar 2008 på 16.-plass på adelskalenderen.

Wouter olde Heuvel er en yngre bror av skøyteløperen Remco olde Heuvel.

## Personlige rekorder

## Referanser


## Eksterne lenker
* 
*
AC Cesena

**Associazione Calcio Cesena** er en italiensk fotballklubb fra Cesena i Emilia-Romagna. Klubben ble grunnlagt i 1940.

## Kjente spillere
*  Massimo Ambrosini
*  Alberto Fontana
*  Nicola Pozzi
*  Adriano Ferreira Pinto
*  Adrian Mutu
* Antonio Candreva
* Vincenzo Iaquinta
* Emanuelle Giaccherini

## Eksterne lenker
*
Tujon

**Tujon** (C10H16O) er en forbindelse som ved standardbetingelser er en fargeløs væske med distinkt duft av mentol. Forbindelsen er et keton og et monoterpen som forekommer i to diastereoisomeriske former: (+)-3-tujon eller α-tujon og (-)-3-tujon eller β-tujon. Tujon brukes som aromastoff i enkelte matvarer. Tujon koker ved 201&nbsp;°C og er uløselig i vann, men lettløselig i etanol eller dietyleter.

Tujon finnes i flere planter, blant andre tuja, nutkasypress, enkelte sorter av einer, burot, salvie, reinfann (25-77&nbsp;% i essensiell olje) og malurt, vanligvis som en blanding av isomerene i forholdet 1:2.

Tujon er mest kjent som et stoff i absint, men det forekommer naturlig i olje fra malurt. I ren form kan det forårsake kramper og føre til døden, og det ble ansett for å forårsake den skadelige kroniske effekten av absint (såkalt absintisme), noe som dog alltid har vært omtvistet. Nylig gjennomførte analyser av årgangsabsint (produsert før 1915), moderne absint produsert etter gamle originaloppskrifter og moderne absint etter nye oppskrifter viser svært lave tujoninnhold (de fleste under 10&nbsp;mg/kg).
Glatveds Hotel

**Glatveds Hotel** var et fasjonabelt og ærverdig hotell i tre bygget i sveitserstil. Hotellet lå på Bilthuggertangen i Hønefoss og hadde 60 rom, tre spisesaler og flere salonger, men det brant til grunnen den natten til 3. desember i 1941 og ble ikke bygget opp igjen etter brannen. Hotellet var tingsted og kommunelokale for Norderhov herredskommune fra 1853 til 1902.

Glatveds Hotel lå på odden der Randselva og Begnaelva møtes, like nedenfor Hønefossen på Nordsiden. I sin tid var hotellet berømt for sin vakre og romantiske  beliggenhet, og det trakk til seg mange turister og notabiliteter. Blant disse var de to amerikanske presidentene Ulysses Grant og Woodrow Wilson, Baron Rotschild, Keiser Napoleon III, Kong Oscar II, Keiser Wilhelm, Ole Bull og Fridtjof Nansen med flere.

Selve hotellbygningen går tilbake til 1776, da sagfogd Lars Ridder bygde et stort hus med mansardtak på Bilthuggertangen. *Nils Christian Glatved* kjøpte stedet for å drive landhandleri i 1796. Sønnen *Lars Malsten Glatved* fikk 10. august 1838 bevilling for å drive med gjestgiveri der, men det var først etter hans død i 1848 at hotellet ble berømt. Da var det enken, Maren Asledatter født Hunsdalen (1809–1885), som drev stedet. Lokalt gikk hun under tilnavnet «Madame Glatved».

Etter en ombygning og tilbygg av en ny større fløy i 1872 framstod hotellet som en av Norges flotteste bygninger i sveitserstil. I hotellets biljardsalong var det en rekke flotte veggmalerier med motiver fra Hønefoss. Disse ble malt av Peder Aadnes i 1781. Rundt hotellet var det en 10 dekar stor og meget velstelt hage, som gikk like ned mot elvekanten.

Axel Glatved overtok driften av hotellet etter sin mor, på hennes eldre dager. Han solgte det i 1888 til Hagbart Thisted. I 1890-årene ble Glatvedts Hotel regnet som et av de to beste hotellene i Norge, sammen med Hotel Victoria i Oslo. Begge hadde tre stjerner i den kjente Baedeker-guiden. Thisted solgte imidlertid hotellet videre i 1899 til et aksjeselskap, men han drev det videre til nyttår 1900. Da det brant ned i 1941 hadde hotellet hatt flere eiere. Brannen startet etter en fest for tyske offiserer, men brannårsaken ble aldri avklart. Hotellet ble ikke gjenreist.


GlatvedtsHotel ubb-kk-2127-0775 xl.jpg|Glatvedts Hotel– på Bilthuggertangen
Glatveds Hotel, Hønefoss (1890-1900) - ubb-kk-1622-09067 xl.jpg|Glatveds Hotel– fasade mot vest
GlatvedsHotel ubb-kk-2127-0776 xl.jpg|Glatveds Hotel– fasade mot vest
106. Ringerike, Glatvedts Hotel - NB bldsa AL0106.jpg|Glatveds Hotel–fra Hønefoss bru


## Se også
* Bilthuggertangen
* Glatved Brygge
* Riddergården

## Eksterne lenker
* 
* ''Glatveds hotell''. RingeriksAvisa, 15. juli 2012